ગીતાકુમાર સાથે આ વાત થયાને અઢી-ત્રણ મહિના જેટલો સમય થઈ ગયો હતો અને આમ જુઓ તો થયેલી એ વાત લગભગ વીસરાઈ પણ ગઈ હતી, પણ એ દિવસે અચાનક જ મને સ્ટેજ પર આ વાત ફરીથી યાદ આવી અને મારી ટાંચાં સાધનવાળી ટીમે તૈયારી દર્શાવી એટલે મેં સ્ટેજ પર એકસાથે બબ્બે મૅજિક કરવાની હિંમત કરી. ખરું કહું તો, આવું કરવામાં કંઈ મોટું જોખમ હતું નહીં. માત્ર હાથપગમાં સ્ફૂર્તિ દાખવવાની વાત હતી, પણ જો આ સ્ફૂર્તિ દાખવવામાં સહેજ પણ ભૂલ થઈ જાય તો સ્ટેજ પર જબરદસ્ત ગોટાળા થઈ જાય.